b"\n_START_ARTICLE_\nCel\xc2\xb7la de Wigner-Seitz\n_START_PARAGRAPH_\nLa cel\xc2\xb7la de Wigner\xe2\x80\x93Seitz \xc3\xa9s un tipus de cel\xc2\xb7la primitiva de Voronoi de l'espai real emprada per estudiar la mat\xc3\xa8ria cristal\xc2\xb7lina al camp de la f\xc3\xadsica de l'estat s\xc3\xb2lid. La cel\xc2\xb7la de Wigner\xe2\x80\x93Seitz al voltant d'un nus de la xarxa es defineix com la regi\xc3\xb3 de l'espai que \xc3\xa9s m\xc3\xa9s propera a aquell nus de la xarxa que a altres nusos. Rep el seu nom de Eugene Wigner i Frederick Seitz.\n_START_SECTION_\nPropietats\n_START_PARAGRAPH_\nUna cel\xc2\xb7la Wigner-Seitz cont\xc3\xa9 un sol nus de la xarxa, \xc3\xa9s a dir, \xc3\xa9s una cel\xc2\xb7la primitiva. Com totes les altres cel\xc2\xb7les primitives, cont\xc3\xa9 tots els elements de simetria del cristall. Es pot demostrar matem\xc3\xa0ticament que la cel\xc2\xb7la de Wigner\xe2\x80\x93Seitz \xc3\xa9s una cella primitiva que ocupa tot l'espai real sense deixar cap forat ni sobreposant-se. _NEWLINE_Gr\xc3\xa0ficament, la cel\xc2\xb7la es pot construir triant un nus de la xarxa a l'atzar i dibuixant l\xc3\xadnies que l'uneixin amb els nusos ve\xc3\xafns. Al punt mig de cada l\xc3\xadnia, es tra\xc3\xa7a una recta normal. Dit d'una altra forma, es construeix un diagrama de Voronoi. En un cas tridimensional, es tra\xc3\xa7a un pla perpendicular a les linies que uneixen els nusos. Aquest m\xc3\xa8tode produeix l'\xc3\xa0rea o volum m\xc3\xa9s petit possible que defineixi l'estructura peri\xc3\xb2dica. L'an\xc3\xa0leg en l'espai rec\xc3\xadproc \xc3\xa9s la zona de Brillouin._NEWLINE_Cada tipus de xarxa de Bravais t\xc3\xa9 un tipus de cel\xc2\xb7la Wigner-Seitz diferent."